钦定古今图书集成/理学汇编/学行典/第224卷 > 梁准
## 钦定古今图书集成/理学汇编/学行典/第224卷 > 梁准

按《凤翔县志》：“梁准，字叔平，举人，山西石州学正。捐俸
周急，施药济贫，造就士类。母丧，庐墓，五味不入口。墓
有新植小树，仅三尺许，鹊巢其上育雏，闾里异之。时
给事中胡荣奉使过凤翔，闻其事，屡至墓吊慰，达其
事于朝，擢陞湖广钧州知州，提调武当山各宫观。赴
钧半载，以劳瘁致疾，卒，祀乡贤。”